|  |
| --- |
| Pildo Centro darbuotojas  **PASLAUGŲ TEIKIMO SUTARTIS**  **201\_\_ m. \_\_\_\_\_\_\_­­­­\_\_\_\_\_\_\_\_ mėn. \_\_\_\_\_ d. Nr. \_\_\_\_\_\_\_\_\_** |

**I. SUTARTIES ŠALYS**

Marijampolės moksleivių kūrybos centras (MMKC) – pagalbą mokiniui, mokytojui ir mokyklai teikianti švietimo įstaiga (į. k. 190494539, adr. Lietuvininkų g. 18, LT-68300 Marijampolė, tel. / faks. (8 343) 54827, el. p.: marijampolesmkc@gmail.com, registro tvarkytojas – VĮ „Registrų centras“) (toliau sutartyje vadinamas **Paslaugų teikėju**) ir fizinis asmuo arba fizinio asmens, kuriam nėra 16 metų, atstovas – tėvas/globėjas (toliau sutartyje vadinamas **Paslaugų gavėju**).

Ugdytinio vardas, pavardė: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Būrelio pavadinimas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paslaugos kaina užvieną kalendorinį paslaugos teikimo mėnesį: \_\_\_\_\_ Užsiėmimų skaičius per savaitę: **\_\_\_**

Ugdytinio asmens kodas: **\_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_**

Adresas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefonas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

El. paštas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lankomos formaliojo ugdymo įstaigos pavadinimas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Informacija apie Paslaugų gavėjo sveikatos sutrikimus (ligas, alergijas, vartojamus vaistus ir kt.), į kurią turėtų atsižvelgti Paslaugų teikėjas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**II. SUTARTIES OBJEKTAS**

1. Paslaugų Teikėjas įsipareigoja teikti Paslaugų Gavėjui paslaugas, įvardintas Sutartyje, o Paslaugų Gavėjas įsipareigoja sumokėti už šias paslaugas Sutartyje numatyta tvarka.

**III. SUTARTIES ŠALIŲ ĮSIPAREIGOJIMAI**

2. **Paslaugų teikėjas** įsipareigoja:

2.1. užtikrinti paslaugų teikimą Paslaugų gavėjui pagal pasirinktą programą. Tuo atveju, jei jis lanko ne visus pagal programą priklausančius užsiėmimus, Paslaugų teikėjas neatsako už tai, kad perteikta ne visa ugdymo programa;

2.2. užtikrinti, kad Paslaugų gavėjas būtų ugdomas saugioje ir sveikoje aplinkoje;

2.3. Paslaugų gavėjo prašymu teikti informaciją apie ugdymo rezultatus ir sąlygas;

2.4. užtikrinti, kad Paslaugų gavėją ugdys Lietuvos Respublikos Švietimo įstatymo nustatytus kvalifikacinius reikalavimus atitinkantys mokytojai;

2.5. taikyti lengvatas bei nuolaidas už teikiamas paslaugas, jei Paslaugos gavėjas atitinka teisės aktuose numatytas sąlygas tokioms lengvatoms ar nuolaidoms gauti;

2.6. vykdant paslaugas vadovautis Lietuvos Respublikos įstatymais, kitais teisės aktais bei savo nuostatais;

2.7. užtikrinti, kad šios sutarties 6 punkte nurodyta medžiaga Marijampolės moksleivių kūrybos centro reklamos tikslams būtų naudojama laikantis Lietuvos Respublikos teisės aktų ir nepažeistų Paslaugų gavėjo interesų.

3.**Paslaugų teikėjas** turi teisę:

3.1. jeigu į Paslaugų gavėjo pasirinktą grupę (būrelį) nesusirinko reikiamas skaičius ugdytinių, anuliuoti pasirašytą sutartį su Paslaugų gavėju. Jei Paslaugų gavėjas jau būna atsiskaitęs su Paslaugų teikėju už pirmąjį grupės (būrelio) lankymo mėnesį, Paslaugų gavėjui pateikus prašymą Paslaugų teikėjas per 7 darbo dienas nuo prašymo pateikimo dienos grąžina 100 proc. įmokėtos sumos;

3.2. vienašališkai nutraukti paslaugos teikimą dėl LR švietimo įstatymo 29 straipsnio 10 dalyje nurodytų priežasčių (jei vaikas kelia grėsmę kitų vaikų saugumui);

3.3. vienašališkai nutraukti paslaugos teikimą, jei Paslaugos Gavėjas nelanko būrelio, užsiėmimų daugiau kaip 30 dienų iš eilės ir per šį laikotarpį raštu, elektroniniu paštu ir/ar faksu neinformuoja MMKC apie pageidavimą tęsti sutartį.

4. **Paslaugų gavėjas** įsipareigoja:

4.1. bendradarbiauti su Paslaugų teikėjo atstovais sprendžiant klausimus, kilusius dėl šios sutarties sąlygų vykdymo;

4.2. jei Paslaugų gavėjas yra 14–16 metų (imtinai) amžiaus, pasirašant šią sutartį jis privalo pateikti vieno iš tėvų/globėjų pasirašytą sutikimą pasirašyti šią sutartį bei to tėvo/globėjo asmens dokumento kopiją, patvirtintą tėvo/globėjo parašu;

4.3. laikytis **„Marijampolės moksleivių kūrybos centro mokinių elgesio taisyklių“** bei kitų Paslaugų teikėjo vidaus tvarkos taisyklių, pagarbiai elgtis su kitais bendruomenės nariais;

4.4. pranešti apie šioje sutartyje nurodytų kontaktinių duomenų pasikeitimą ne vėliau kaip per 5 kalendorines dienas nuo jų pasikeitimo;

4.5. Paslaugų teikėjui pristatyti bendrojo sveikatos patikrinimo pažymos kopiją (027/A) iki antrojo užsiėmimo.

5. Paslaugų gavėjas turi teisę per mokslo metus keisti neformaliojo švietimo programą (būrelį) kiekvieno kalendorinio mėnesio pabaigoje.

6. Šia sutartimi Paslaugų gavėjas (jo atstovas) pareiškia, kad neprieštarauja, kad paslaugos teikimo metu padarytos nuotraukos bei filmuota medžiaga yra Marijampolės moksleivių kūrybos centro nuosavybė ir gali būti naudojama Paslaugų teikėjo reklamos tikslams be atskiro Paslaugų gavėjo (jo atstovo) sutikimo.

**IV. ATSISKAITYMO TVARKA**

7. Paslaugų gavėjas įsipareigoja už kiekvieną einamąjį mėnesį, ne vėliau kaip iki kiekvieno einamojo mėnesio 10 dienos, sumokėti nurodytą mokestį už atitinkamos neformaliojo švietimo paslaugos teikimą. Tuo atveju, jei Paslaugų gavėjas pradeda lankyti būrelio užsiėmimus ne nuo mėnesio pradžios, už pirmąjį paslaugų teikimo mėnesį Paslaugų gavėjas sumoka proporcingai mažesnę sumą. Pirmas mokestis už paslaugas sumokamas ne vėliau kaip per 2 darbo dienas nuo šios sutarties pasirašymo dienos. Mokesčio dydis yra pastovus nepriklausomai nuo užsiėmimų skaičiaus per mėnesį. Tuo atveju, jei Paslaugų gavėjas dėl ligos praleidžia užsiėmimą (-us) ir pirmą užsiėmimą po ligos pateikia medicininę pažymą (forma Nr. 094/a), mokestis mažinamas kitą mėnesį nuo antros sirgimo savaitės už tiek užsiėmimų, kiek buvo praleista dėl ligos, arba, esant galimybei, mokestis už kito mėnesio užsiėmimus nemažinamas ir Paslaugų gavėjas turi teisę gauti dėl ligos praleistus užsiėmimus su vadovu suderintu laiku. Jei dėl Paslaugų gavėjo kaltės pažyma nepateikiama pirmo užsiėmimo po ligos metu, praleisti užsiėmimai nekompensuojami.

**V. SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS**

8. Sudaryta sutartis įsigalioja nuo jos pasirašymo dienos ir galioja iki 2018 m. gegužės 31 d.

9. Paslaugų teikėjas turį teisę vienašališkai nutraukti sutartį, jei įspėjus Paslaugų gavėją jo nurodytu el. paštu prieš 10 dienų apie sutarties mokėjimo termino pažeidimą šis pažeidimas nepašalinamas.

10. Sutarties nutraukimas nepanaikina Paslaugų gavėjo pareigos sumokėti sutartyje nurodyto mokesčio už būrelį, kai ši paslauga buvo teikiama, o Paslaugos Gavėjas buvo laikomas lankančiu būrelį.

11. Paslaugų gavėjas turi teisę nutraukti šią sutartį, įspėjęs Paslaugų teikėją raštu prieš 10 dienų ir visiškai atsiskaitęs su Paslaugų teikėju už iki sutarties nutraukimo suteiktas paslaugas.

12. Nutraukus sutartį, Paslaugų gavėjui raštiškai prašant, gali būti grąžinta dalis mokesčio už nuo šios sutarties nutraukimo momento neišnaudotas paslaugas. Toks prašymas turi būti pateiktas paskutinį paslaugų teikimo mėnesį ir ne vėliau kaip per 5 darbo dienas nuo sutarties nutraukimo dienos. Pinigų suma grąžinama į Paslaugų gavėjo nurodytą sąskaitą per 20 darbo dienų nuo prašymo gavimo dienos.

**VI. ATSAKOMYBĖ IR GINČŲ SPRENDIMAS**

13. Tuo atveju, jei Paslaugų gavėjas vengia laiku atsiskaityti už suteiktas paslaugas šios sutarties priede numatytais terminais, Paslaugų teikėjas turi teisę skaičiuoti 0,2 procento dydžio delspinigius nuo laiku nesumokėtos sumos už kiekvieną uždelstą sumokėti dieną.

14. Visi tarp šalių kilę ginčai dėl sutarties vykdymo sprendžiami derybomis. Nepavykus jų išspręsti derybų būdu, ginčai sprendžiami Lietuvos Respublikos įstatymų nustatyta tvarka.

15. Sutartis sudaryta dviem egzemplioriais, turinčiais vienodą juridinę galią, po vieną kiekvienai sutarties šaliai.

16. Paslaugų gavėjas patvirtina, kad yra supažindintas su Asmens duomenų teisinės apsaugos įstatyme numatytomis teisėmis: žinoti (būti informuotam) apie šioje sutartyje pateiktų asmens duomenų tvarkymą, susipažinti su šiais asmens duomenimis ir kaip jie yra tvarkomi, reikalauti ištaisyti ar sunaikinti asmens duomenis įstatymo numatytais atvejais, nesutikti su asmens duomenų tvarkymu.

17. Ar Paslaugų gavėjas sutinka gauti Paslaugų teikėjo naujienas ir kitą informaciją, susijusią su MMKC paslaugomis? **Taip / Ne** (pažymėti pasirinkimą)

**VII. SUTARTIES ŠALIŲ PARAŠAI**

**Paslaugų teikėjas** (parašas) (pareigos, vardas, pavardė)

A.V.

**Paslaugų gavėjas**

(tėvas/globėjas arba ugdytinis, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

kuriam yra suėję 16 m.) (parašas) (vardas, pavardė)